**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „**Pesupesemise teenuse tellimine**“ (viitenumber 274333) riigihanke alusdokumentides (RHAD) esitatud tingimustel.

1. **ÜLDINFO**
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
2. **RAAMLEPINGU ESE JA EELDATAV MAKSUMUS**
   1. RMK soovib tellida pesupesemise teenust Sagadi metsakeskusele, Simisalu loodusmajale, Mändjala loodusmajale ja Ojaäärse loodumajale tellija asukohast pesumajja ja tagasi „uksest ukseni“ põhimõttel.
   2. Teenuse osutamise sagedus, tellija asukohad ja pesu üleandmise eest vastutavate isikute kontaktid on toodud tehnilise kirjelduses vastavas hankeosas.
   3. Hange on jagatud **neljaks (4) osaks**. Hankeosade eeldatavad mahud ja maksumused:

|  |  |  |  |
| --- | --- | --- | --- |
| **Osa nr** | **Osa nimetus** | **Eeldatav kogus kg/**  **24 kuud** | **Hanke maksimaalne võimalik kogumaksumus (eur; KM-ta)** |
| 1 | Sagadi metsakeskus | 40 000 kg | 50 000 |
| 2 | Simisalu loodusmaja | 6000 kg | 10 000 |
| 3 | Ojaäärse loodusmaja | 2400 kg | 2000 |
| 4 | Mändjala loodusmaja | 1800 kg | 3000 |

* 1. **Hankija ei ole raamlepingu täitmisel seotud lepingu maksimaalse mahuga ega maksumusega, teenust tellitakse vastavalt reaalsele vajadusele ja olemasolevatele võimalustele, mistõttu raamlepingu alusel tellitavate teenuste tegelik maht võib olla oluliselt väiksem.**
  2. Raamlepingu eseme tehniline kirjeldus on toodud raamlepingu lisas 1.
  3. Pakkuja võib esitada pakkumuse ühele või mitmele hanke osale; pakkuja võib esitada ühes osas ühe või mitu pakkumust.

1. **PAKKUMUS**
   1. Pakkuja esitab RHR süsteemis keskkonnas täidetava pakkumuse maksumuse vormi, pakkudes vormil igale reale hinna:

|  |  |  |  |
| --- | --- | --- | --- |
| **Hindamiskriteeriumid** | | | |
| **Nr** | **Hanke osa** | **Kriteerium** | **Osakaal (%)** |
| 1. | **Hanke osa 1**  **Sagadi metsakeskus** |  |  |
| 1.1 | Hotelli ja hosteli esemed | 1 kg pesu pesemise maksumus koos pesu toimetamisega pesumajja ja tagasi täitja transpordiga "uksest ukseni" põhimõttel. | 45 |
| 1.2 | Restorani ja härrastemaja esemed | 1 kg pesu pesemise maksumus koos pesu toimetamisega pesumajja ja tagasi täitja transpordiga "uksest ukseni" põhimõttel. | 45 |
| 1.3 | Eripesu | 1 eseme pesemise maksumustüki (tk ) hinna alusel koos pesu toimetamisega pesumajja ja tagasi täitja transpordiga "uksest ukseni" põhimõttel. | 5 |
| 1.4 | Eripesu | 1 eseme pesemise maksumustüki (tk ) hinna alusel koos pesu toimetamisega pesumajja ja tagasi täitja transpordiga "uksest ukseni" põhimõttel. | 5 |
| 2 | **Hanke osa 2**  **Simisalu loodusmaja** |  |  |
| 2.1 | Loodusmaja esemed | 1 kg pesu pesemise maksumus koos pesu toimetamisega pesumajja ja tagasi täitja transpordiga "uksest ukseni" põhimõttel. | 100 |
| 3 | **Hanke osa 3**  **Ojaäärse loodusmaja** |  |  |
| 3.1 | Loodusmaja esemed | 1 kg pesu pesemise maksumus koos pesu toimetamisega pesumajja ja tagasi täitja transpordiga "uksest ukseni" põhimõttel. | 100 |
| 4 | **Hanke osa 4**  **Mändjala loodusmaja** |  |  |
| 4.1 | Loodusmaja esemed | 1 kg pesu pesemise maksumus koos pesu toimetamisega pesumajja ja tagasi täitja transpordiga "uksest ukseni" põhimõttel. | 100 |

* 1. Kõikide hindamise kriteeriumite alusel pakkumusele antud punktid summeritakse hankeosa kohta eraldi.
  2. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud raamlepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.

Hankija ei hüvita raamlepingu täitmisel pakkujale mingeid täiendavaid kulusid ega tee täiendavaid makseid.

* 1. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
  2. Juhul, kui pakkumuse esitab isik, kes ei ole Eesti äriregistri registrikaardi väljatrükile kantud isikuna, kellel on Pakkuja seadusjärgne esindamise õigus, siis peab Hankija nõudel esitama seadusjärgse esindaja(te) volikirja Pakkuja esindamiseks. Kui Pakkuja on registreeritud välisriigis, siis peab pakkumuse esitaja esitama Hankija nõudel tõendi esindusõiguse olemasolu kohta.

1. **PAKKUMUSTE HINDAMINE**
   1. Vastavaks tunnistatud pakkumusi hindab hankija 100 väärtuspunkti süsteemis. Hindamiskriteeriumid ja -metoodika on esitatud eRHRs vastavas jaotises. Edukaks tunnistatakse majanduslikult soodsaim pakkumus vastavalt RHADs toodud hindamiskriteeriumidele ja -metoodikas kirjeldatule.
   2. Võrdsete väärtuspunktidega pakkumuste korral tunnistatakse edukaks madalaima maksumusega pakkumus. Võrdsete maksumuste puhul otsustatakse võitja liisuheitmisega.
   3. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures. Liisuheitmise tulemused fikseeritakse protokollis ja saadetakse eRHRi vahendusel pakkujatele.

1. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib teha põhjendatud kirjaliku otsuse kõigi pakkumuste tagasilükkamise kohta RHS

§-s 116 sätestatud juhtudele ning kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).

* 1. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
     1. kui tekib vajadus hankelepingu eset olulisel määral muuta;
     2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
     3. kui langeb ära vajadus asja ostmise või teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
     4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
  2. Hankija võib teha otsuse kõigi pakkumuste tagasilükkamise või hankemenetluse kehtetuks tunnistamise kohta iga osa suhtes eraldi.

1. **RAAMLEPINGU SÕLMIMINE**
   1. Raamleping sõlmitakse igas hankeosas ühe edukaks tunnistatud pakkujaga raampingu projektis kindlaksmääratud tingimustel. Kui üks pakkuja osutub edukaks rohkem kui ühes hankeosas, võib hankija otsustada sõlmida nende hankeosade kohta kokku selle pakkujaga ühe raamlepingu. Hankelepinguga ei võrdsustata edukaks tunnistatud pakkumust, vaid sõlmitakse leping eraldi dokumendina.
   2. Hankija soovib hankelepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale selle allkirjastamist.
   3. Kui edukaks tunnistatud pakkuja ei allkirjasta või ei esita hankijale allkirjastatud hankelepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   4. Hankeleping allkirjastatakse digitaalselt. Juhul, kui hankelepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Hankeleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe hankelepingu eksemplari allkirjastatult tagastama hankijale 5 tööpäeva jooksul hankelepingu kättesaamisest arvates. Hankija võib eduka pakkuja taotluse ja vajaduse korral hankelepingu tagastamise tähtaega pikendada. Kui pakkuja ei tagasta tema poolt allkirjastatud hankelepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.

1. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
2. **LISAD**
   1. Lisa 1 – Raamlepingu projekt
   2. Lisa 2 – Pakkumuses kasutatavad vormid